kardosdrur/scandi-wiki huggingface dataset:
Sundbybergs kommun

Sundbyberg kommun er en by og en kommune i Stockholms län i landskapet Uppland i Sverige. Sundbyberg er Sveriges mindste kommune i udstrækning med et areal på kun 8 km². Kommunen er tæt bebygget og er en del af Storstockholm.

Sundbyberg voksede frem i slutningen 1800-tallet som forstad til Stockholm langs Västeråsbanan (nuværende Mälarbanan).

Venskabsbyer 
Sundbyberg har fire venskabsbyer:
  Alūksne, Alūksnes fylke, Letland
  Haringey, Storlondon, England, Storbritannien
  Kyrkslätt, Nyland, Finland
  Sankt Veit an der Glan, Kärnten, Østrig

Eksterne henvisninger 

Kommuner i Stockholms län
Forstæder til Stockholm
Helge Halkjær

Helge Halkjær (født 20. december 1916 i Graamose, Thorning Sogn, død 14. februar 1996 i Kolding) var en dansk eliteroer, der vandt sølvmedalje ved sommer-OL 1948 i London i firer uden styrmand sammen med Axel Bonde Hansen, Helge Schrøder og Ib Larsen.

Helge Halkjær var søn af skolelære Ib Bank Halkjær og Marie Nikoline Jensen.

Helge Halkjær roede sammen med de øvrige fra sølvbåden i Horsens Roklub, og båden var rent faktisk ikke danske mestre, men da mestrene fra Køge Roklub stillede op i firer med styrmand, var vejen banet for Horsens-roerne. Ved OL blev båden slået af Italien i det indledende heat og måtte igennem et opsamlingsheat, hvor en sejr gav plads i semifinalen. Danskerne var i heat med Storbritannien, og det blev et tæt løb, som danskerne vandt, måske fordi briterne ramte en bøje undervejs. I finalen var den danske kvartet oppe mod italienerne og en amerikansk båd. Italienerne tog hurtigt spidsen, mens danskerne kæmpede i det urolige vand med at holde retningen. Da det endelig lykkedes at få en stabil retning, var det umuligt at hente italienerne, der vandt med omkring en bådlængde. Amerikanerne var nogenlunde lige så langt bagefter på tredjepladsen.

Året efter vandt de fire Horsens-roere så danmarksmesterskabet i firer uden styrmand.

Noter

Kilde og ekstern henvisning 
 
 

Olympiske roere fra Danmark
Olympiske sølvmedaljevindere fra Danmark
Personer fra Jylland
Medaljevindere fra Danmark ved sommer-OL 1948
Bund (arbejderorganisation)

Algemeyner Yidisher Arbeterbund in Lite, Poyln un Rusland (Almene jødiske Arbejderforbund i Litauen, Polen og Rusland, hebraisk: אַלגמײַנער ײדישער אַרבײטערסבונד אין ליטע,פוילן און רוסלאַנד , russisk: Всеобщий еврейский рабочий союз в Литве, Польше и России, tysk: Allgemeiner jüdischer Arbeiterbund von Litauen, Polen und Russland, bedre kendt som Bund) var en jødisk, socialistisk arbejderorganisation, som blev oprettet i Vilnius i 1897; den oftest brugte forkortelse betyder på tysk og jiddisch "forbund". Organisationen arbejdede for at organisere jødiske arbejdere til kamp for faglige, politiske og kulturelle rettigheder. Til de sidstnævnte hørte kravet om anerkendelse af det jødiske sprog jiddisch som skrift- og litteratursprog. Bund tog afstand fra zionismen og gik ind for jødisk frihed og lighed i de områder, hvor jøderne boede.

Bund var en del af det russiske socialdemokratiske arbejderparti, RSDRP, hvor de støttede den mensjevikiske fløj, men opretholdt en stor grad af organisationsmæssig selvstændighed. Efter, at det Russiske Kejserrige faldt sammen ved slutningen af 1. verdenskrig, virkede Bund som en selvstændig socialistisk organisation for jøderne, især i de baltiske lande og Polen.

Historie 

Bund blev oprettet i Vilnius i 1897. Forbundets mål var at samle alle jødiske arbejdere i det Russiske Kejserrige. Da Bund blev oprettet, var Litauen, Hviderusland, Ukraine og det østlige Polen en del af Rusland, og flertallet af Europas jødiske befolkning boede i disse lande.

Bund ønskede at revolutionere Rusland og indføre demokrati og socialisme. I et således forandret Rusland håbede forbundet at jøderne ville blive anerkendt og, i lighed med andre befolkningsgrupper, opnå minoritetsstatus.

Blandt forbundets medlemmer fandtes både arbejdere, repræsentanter for intelligentsiaen og kunstnere. Bund drev partiarbejde så vidt, det var muligt i Rusland, og havde selvforsvarsgrupper. Disse kampgrupper hjalp til med at forsvare jøder, når de blev udsat for pogromer. Medlemmer af Bund var blandt andet aktive under revolutionen 1905. Bund støttede mensjevikkerne, som ønskede en parlamentarisk styreform i modsætning til Lenins bolsjevikker. Bund var ikke tilhængere af bolsjevikkernes oktoberrevolution 1917, men mange deltog i kampen på de rødes side under den russiske borgerkrig, der fulgte.

I 1921 opløstes Bund i Sovjetunionen, og de fleste tidligere bundmedlemmer søgte medlemskab i kommunistpartiet og gjorde karriere i det sovjetiske statsapparat, hvilket bidrog til, at dette fik en ret stor andel af jøder. Andre blev sendt til gulaglejrene.

Bund fortsatte imidlertid at eksistere i Polen frem til 1948 og var aktivt under 2. verdenskrig. Polske Bund-medlemmer deltog blandt andet i ghettooprøret i Warszawa i 1943 og i Warszawaopstanden i 1944.

Takket være de østeuropæiske jøders omfattende emigration i begyndelsen af 1900-tallet blev nye forbund oprettet i USA, Canada, Australien og Israel.

Eksterne henvisninger 
 B. Mehr: "Bund" 35 år (Tiden, N:r 3, 5 mars 1933; s. 155-162) 

Sovjetunionen i mellemkrigstiden
Litauens historie
Socialisme
Jødedom
Krønge Kirke

Krønge Kirke ligger på det centrale Lolland og er en romansk kirke opført i røde munkesten. Den består af kor, kirkeskib og våbenhus, men har intet tårn. Såvel kor som skib er fladloftede. Den har adskillige rundbuede vinduer og en tilmuret dør mod nord.

Altertavlens centrum er Nadveren som er et billedudskåret værk fra 1643, mens prædikestolen stammer fra første halvdel af 1600-tallet.

Eksterne kilder og henvisninger 

 Krønge Kirke hos KortTilKirken.dk
 Krønge Kirke hos danmarkskirker.natmus.dk (Danmarks Kirker, Nationalmuseet)

Litteratur 
 H. Weitemeyer: J.P. Trap, Kongeriget Danmark, Tredje Bind – Bornholms, Maribo, Odense og Svendborg Amter; København 1899 (tredje omarbejdede udgave)

Kirker i Lolland Kommune
Kirker i Lolland-Falsters Stift
Kirker i Maribo Amt
Tjekkoslovakiets håndboldlandshold (herrer)

Tjekkoslovakiets håndboldlandshold for mænd var det mandlige landshold i håndbold for Tjekkoslovakiet fra 1920-1992. Da staten Tjekkoslovakiet blev splittet den 1. januar 1993 blev holdet delt op i Slovakiets håndboldlandshold og Tjekkiets håndboldlandshold. Det repræsenterede landet i internationale håndboldturneringer. Håndboldlandsholdet vandt en guldmedalje under VM 1967 og en sølvmedalje under OL 1972.

Resultater

Sommer-OL 
 1972: 
 1976: 7.-plads
 1988: 6.-plads
 1992: 9.-plads

VM 
 1954: 
 1958: 
 1961: 
 1964: 
 1967: 
 1970: 7.-plads
 1974: 6.-plads
 1978: 
 1982: 
 1986: 13.-plads
 1990: 7.-plads
 1993:

Kilder

Eksterne henvisninger 
The-Sports.org 

Håndboldlandshold (herrer)
Tidligere herrehåndboldlandshold
Gummiparagraf

Gummiparagraf betegner en lovbestemmelse, der er så uklar eller tvetydig i sin udformning, at den lader sig vride eller bøje som gummi til at opfylde en bestemt (politisk) målsætning. Ordet kendes i dansk siden omkring 1970: 
"(Man anvendte) "gummiparagraffen" 134a (i borgerlig straffelov) under henvisning til, at der forelå en speciel "134a-situation", som gjorde enhver demonstrant .. til en potentiel "deltager" i "slagsmål" eller "anden grov forstyrrelse af ro og orden på offentligt sted" (Information 9. marts 1972)

Ordet kendes tillige med samme betydning på svensk og tysk.

Noter

Litteratur 
 Pia Jarvad: Nye Ord 1955-98; Gyldendal 1999

Eksterne henvisninger 
 Nye ord i dansk på nettet fra 1955 til i dag 

Jura
Pebertræ

Pebertræ (Schinus) er en slægt med under 10 arter, som er udbredt i Mellem- og Sydamerika. Det er små træer eller buske med spredt stillede, uligefinnede blade. Blomsterne er samlet i løse, endestillede toppe. De enkelte blomster er 5-tallige og regelmæssige, men små. Kronbladene er hvide. Frugterne er stenfrugter.

 Peruansk pebertræ (Schinus molle)
 Rosapeber (Schinus terebinthifolius)

 Schinus latifolia
 Schinus lentiscifolia
 Schinus polygama
 Schinus weinmanniifolia 

Sumak-familien
Kārlis Mīlenbahs

Kārlis Mīlenbahs (i ældre tyske kilder angivet som Karl Mühlenbach; født 18. januar 1853 i Kandavas pagasts i Guvernement Kurland, død 27. marts 1916 i Võru i Guvernement Livland) var en lettisk sprogforsker, pædagog, og en af grundlæggerne af lettisk lingvistik og leksikografi.

Mīlenbahs var den første person med lettisk som modersmål, som hengav sin karriere til lingvistik. Mīlenbahs studerede klassisk filologi ved Dorpat Universitet, men han fuldendte ikke sine studier ved universitetet på grund af fattigdom. Han var forfatter til mere end hundrede videnskabelige artikler om det lettiske sprog, både på lettisk, russisk og tysk. Men hans vigtigste resultat var den lettisk-tyske ordbog, der stadig er det vigtigste leksikografiske arbejde på lettisk. De første fire bind blev trykt posthumt mellem 1923 og 1932 i Riga; ordbogen blev færdiggjort og udvidet af Jānis Endzelīns, med hvem Mīlenbahs forfattede andre værker, herunder et større om lettisk grammatik. Hans polemik med digteren Rainis førte til en vigtig essay om litterært lettisk offentliggjort i 1909, og han var også oversætter af "Odysseen" (1890–1895).

Kilder 

Personer fra Kurland
Adolf Böttger

Adolf Böttger (født 21. maj 1815 i Leipzig, død 16. november 1870 i Gohlis) var en tysk digter og oversætter.

Böttger studerede i sin fødeby Leipzig og viede sit liv til litteraturen. Med en oversættelse af Byrons samtlige værker 1840 grundlagde han sit ry som oversætter. Medens hans gengivelse af Shakespeare faldt mindre heldig ud, vandt hans oversættelser af Popes, Goldsmiths, Miltons og Ossians digtninge stor anerkendelse. Som original digter har han forsøgt sig både i drama (Agnes Bernauer), Lyrik og Eventyrdigte. Hans Gesammelte Dichtungen udkom i 6 bind 1889.

Digtere fra Tyskland
Oversættere fra Tyskland
Personer fra Leipzig
Tyskere i 1800-tallet
Axel Bonde Hansen

Axel Bonde Hansen (eller Aksel Bonde Hansen, (født 29. maj 1918 i Horne, død 27. maj 1996 i Horsens) er en dansk tidligere eliteroer, der vandt sølvmedalje ved sommer-OL 1948 i London i firer uden styrmand sammen med Helge Halkjær, Helge Schrøder og Ib Larsen.

Bonde Hansen roede sammen med de øvrige fra sølvbåden i Horsens Roklub, og båden var rent faktisk ikke danske mestre, men da mestrene fra Køge Roklub stillede op i firer med styrmand, var vejen banet for Horsens-roerne. Ved OL blev båden slået af Italien i det indledende heat og måtte igennem et opsamlingsheat, hvor en sejr gav plads i semifinalen. Danskerne var i heat med Storbritannien, og det blev et tæt løb, som danskerne vandt, måske fordi briterne ramte en bøje undervejs. I finalen var den danske kvartet oppe mod italienerne og en amerikansk  båd. Italienerne tog hurtigt spidsen, mens danskerne kæmpede i det  urolige vand med at holde retningen. Da det endelig lykkedes at få en  stabil retning, var det umuligt at hente italienerne, der vandt med  omkring en bådlængde. Amerikanerne var nogenlunde lige så langt bagefter  på tredjepladsen.

Året efter vandt de fire Horsens-roere danmarksmesterskabet i firer uden styrmand.

Noter

Kilde og ekstern henvisning 
 

Olympiske roere fra Danmark
Olympiske sølvmedaljevindere fra Danmark
Personer fra Fyn
Medaljevindere fra Danmark ved sommer-OL 1948
Salomon Stricker

Salomon Stricker (født 1. januar 1834 i Waag Neustadtl i Ungarn, død 2. april 1898 i Wien) var en østerrigsk patolog.

Stricker studerede i Wien og var frivillig assistent hos Brücke 1855—58, blev derefter reservelæge ved Allgemeines Krankenhaus og docent i embryologi 1862. Året efter ansattes han fast hos Brücke, men knyttedes 1866 til Oppolzers klinik som fysiologisk eksperimentator, indtil han 1868 udnævntes til professor i eksperimentel patologi og forstander for det af ham grundlagte eksperimental-patologiske institut.

Hans undersøgelser drejer sig om så forskellige ting som tudsernes udviklingshistorie, de røde blodlegemers diapedese, karvæggenes kontraktion, hornhindens histologi og meget andet. Han var den første, der viste mikroskopiske snit i projektionsapparatet, og han opfandt en metode til at hærde vævsdele og indsmelte dem i gummi eller voks, så at de kunde skæres med kniv i hånden.

Han skrev: Handbuch der Lehre von den Geweben des Menschen und der Tiere, I—II (1868—70); Vorlesungen über allgemeine und experimentelle Pathologie, I—III (1877—83); Neuroelektrische Studien (1883); Allgemeine Pathologie der Infektionskrankheiten (1886), Das Zuckungsgesetz (1881) og Über Bewegungsvorstellungen (1882).

Kilder 

 

Læger fra Østrig
Patologer
Salmonsens
Helge Schrøder

Helge Muxoll Schrøder (født 27. november 1924 i Horsens, død 2. marts 2012 i Jonstorp, Skåne) var en dansk eliteroer, der vandt sølvmedalje ved sommer-OL 1948 i London i firer uden styrmand sammen med Helge Halkjær, Axel Bonde Hansen og Ib Larsen.

Bonde Hansen roede sammen med de øvrige fra sølvbåden i Horsens Roklub, og båden var rent faktisk ikke danske mestre, men da mestrene fra Køge Roklub stillede op i firer med styrmand, var vejen banet for Horsens-roerne. Ved OL blev båden slået af Italien i det indledende heat og måtte igennem et opsamlingsheat, hvor en sejr gav plads i semifinalen. Danskerne var i heat med Storbritannien, og det blev et tæt løb, som danskerne vandt, måske fordi briterne ramte en bøje undervejs. I finalen var den danske kvartet oppe mod italienerne og en amerikansk   båd. Italienerne tog hurtigt spidsen, mens danskerne kæmpede i det   urolige vand med at holde retningen. Da det endelig lykkedes at få en   stabil retning, var det umuligt at hente italienerne, der vandt med   omkring en bådlængde. Amerikanerne var nogenlunde lige så langt  bagefter  på tredjepladsen.

Året efter vandt de fire Horsens-roere danmarksmesterskabet i firer uden styrmand.

Senere skiftede Schrøder til Bagsværd Roklub, og ved sommer-OL 1952 i Helsingfors var han med i otteren. Denne båd blev sidst i sit indledende heat, men vandt derpå opsamlingsheatet og gik videre til semifinaleopsamlingen. Dette blev endestationen, idet båden blev sidst i sit heat.

Noter

Kilde og ekstern henvisning 
 
 

Olympiske roere fra Danmark
Olympiske sølvmedaljevindere fra Danmark
Personer fra Horsens
Medaljevindere fra Danmark ved sommer-OL 1948
Auguste-Hyacinthe Debay

Auguste-Hyacinthe Debay (2. april 1804 i Nantes – 24. marts 1865 i Paris) var en fransk billedhugger og maler, søn af Jean-Baptiste-Joseph Debay.

Af plastiske arbejder udførte Debay, der var elev af faderen, Den første vugge (Eva med Kain og Abel på skødet), monumentet over ærkebiskop Affre i Notre Dame i Paris, skulpturerne på St-Michel-fontænen i Paris etc. Som maler, elev af Gros, var han ligeledes en meget frugtbar, men ikke selvstændig, kunstner, hvis værker (Lucretia på Forum Museet i Nantes, Slaget ved Dreux etc.) holdt sig inden for de af datidens akademisk-klassiske kunst afstukne spor.

Eksterne henvisninger 

Billedhuggere fra Frankrig
Malere fra Frankrig
Franskmænd i 1800-tallet
Jean Baptiste Joseph Debay

Jean Baptiste Joseph Debay henviser til følgende personer:

Jean Baptiste Joseph Debay den ældre (1779-1863), fransk billedhugger
Jean Baptiste Joseph Debay den yngre (1802-1862), fransk billedhugger, foregåendes søn
Ib Storm Larsen

Ib Storm Larsen (født 28. september 1924 i Fåborg, død 4. januar 1991 i Algarve) var en dansk eliteroer, der vandt sølvmedalje ved sommer-OL 1948 i London i firer uden styrmand sammen med Helge Halkjær, Helge Schrøder og Axel Bonde Hansen.

Ib Larsen roede sammen med de øvrige fra sølvbåden i Horsens Roklub, og båden var rent faktisk ikke danske mestre, men da mestrene fra Køge Roklub stillede op i firer med styrmand, var vejen banet for Horsens-roerne. Ved OL blev båden slået af Italien i det indledende heat og måtte igennem et opsamlingsheat, hvor en sejr gav plads i semifinalen. Danskerne var i heat med Storbritannien, og det blev et tæt løb, som danskerne vandt, måske fordi briterne ramte en bøje undervejs. I finalen var den danske kvartet oppe mod italienerne og en amerikansk båd. Italienerne tog hurtigt spidsen, mens danskerne kæmpede i det urolige vand med at holde retningen. Da det endelig lykkedes at få en stabil retning, var det umuligt at hente italienerne, der vandt med omkring en bådlængde. Amerikanerne var nogenlunde lige så langt bagefter på tredjepladsen.

Året efter vandt de fire Horsens-roere danmarksmesterskabet i firer uden styrmand.

Noter

Kilde og ekstern henvisning 
 

Olympiske roere fra Danmark
Olympiske sølvmedaljevindere fra Danmark
Personer fra Faaborg
Medaljevindere fra Danmark ved sommer-OL 1948
Studios de la Victorine

Studios de la Victorine (eller bare Victorine Studios) er et filmstudie i den franske by Nice, der er beliggende tæt på Nice Lufthavn. Studiet er også kendt som Nice Studios. Flere små studier har også eksisteret i byen.

Studiet blev oprettet i 1921 i et forsøg på at skabe et studio i Hollywood-stil på den franske riviera. Det havde syv lydstudier, og arbejdede parallelt med de øvrige franske studier, der hovedsageligt lå i Paris. En nøglefigur i Victorins udvikling var producenten Louis Nalpas.

Under anden verdenskrig fik studiet større betydning. Efter Frankrigs nederlag blev halvdelen af landet besat af Nazityskland, herunder hovedstaden i Paris. Nice var beliggende i den sydlige del af Vichy Frankrig. Mange teknikere og skuespillere flygtede mod syd for at undgå nazisterne og fandt arbejde i produktioner hos Victorine.

Umiddelbart efter krigen fortsatte studierne deres underordnede rolle i forhold til Paris, og der var uregelmæssig produktion.

I en periode (2000-2017) blev drevet af et privat selskab og omdøbt til "Studios Riviera", men Nice besluttede at genopbygge studiet i november 2017 og gav det dets oprindelige navn tilbage.

Film optaget i studierne 

Ikke-udtømmende filmografi:

 Nana af Christian-Jaque
 Les Aventures de Till l’Espiègle instrueret af og med Gérard Philippe i hovedrollen
 Bonjour Tristesse af Otto Preminger
 Le Testament d’Orphée ( Orpheus Testamente) af Jean Cocteau.
 Joyeuses Pâques af Georges Lautner, med Sophie Marceau og Jean-Paul Belmondo
 Le Grand Bleu af Luc Besson
 Under the Cherry Moon instrueret af og med Prince
 The Jewel of the Nile af Lewis Teague
 Maximum Risk af Ringo Lam
 Double Team af Hark Tsui
 Une Chance sur Deux af Patrice Leconte med Vanessa Paradis, Alain Delon og Jean-Paul Belmondo
 Ronin af John Frankenheimer med Jean Reno og Robert De Niro

Referencer

Literatur 
 Crisp, C.G. The Classic French Cinema, 1930-1960. Indiana University Press, 1993.

Eksterne henvisninger 
 
 

Filmstudier
Nice
Sovjetunionens håndboldlandshold (herrer)

Sovjetunionens håndboldlandshold for mænd var det mandlige landshold i håndbold for Sovjetunionen. Det repræsenterede landet i internationale håndboldturneringer.

Resultater

VM

Sommer-OL

Eksterne henvisninger 

Tidligere herrehåndboldlandshold
Landshold (herrer)
Södertälje kommun

Södertälje kommune ligger i Stockholms län i landskapet Södermanland i Sverige. Kommunens administrationscenter ligger i byen Södertälje, der  er kommunens største by.

Södertälje domineres i dag af søfarten gennem kanalen, samt sine to store virksomheder, AstraZeneca og Scania.

Historie
Byen Södertälje fik byprivilegier, allerede omkring år 1000. Byen opstod i  600-tallet, da landhævningen havde gjort den nuværende Södertälje kanal så grund at den ikke længere var farbar. Da man så blev nødt til at slæbe bådene over det smalle næs med håndkraft blev der brug for arbejdskraft, og dermed grundlag for en by.

I midten af 1800-tallet nåede jernbanen Södertälje, og man begyndte at etablere sig som kurby.

Byer
Södertälje kommune har ti byer.
 pr. 31. december 2005.

Personer fra Södertälje kommun
Göran Rosenberg (1948-), forfatter, født i kommunen
Björn Borg (1956-), voksede op i kommunen

Billeder

Eksterne henvisninger

Kommuner i Stockholms län
Södertälje
Søllested Kirke (Lolland)

Søllested Kirke ligger på det vestlige Lolland og er en romansk kirke opført i granitsten. Kirkebygningen har intet tårn, men et skib med en afrundet ende mod øst ved koret og et våbenhus af munkesten mod syd.

Kirkens altertavle forestiller Disciplene i Emaus og er malet af Peter Raadsig i 1855. Prædikestolen stammer fra begyndelsen af 1600-tallet og er udskåret i træ.

På kirkegården står et sort træklokkehus fra Senmiddelalderen.

Eksterne kilder og henvisninger 
 Søllested Kirke hos KortTilKirken.dk
 Søllested Kirke hos danmarkskirker.natmus.dk (Danmarks Kirker, Nationalmuseet)

Litteratur 
 H. Weitemeyer: J.P. Trap, Kongeriget Danmark, Tredje Bind – Bornholms, Maribo, Odense og Svendborg Amter; København 1899 (tredje omarbejdede udgave)

Kirker i Lolland Kommune
Kirker i Lolland-Falsters Stift
Kirker i Maribo Amt
Andy Whitfield

Andy Whitfield (17. juli 1972 i Amlwch – 11. september 2011 i Sydney) var en walisisk skuespiller og model.

Karriere 
Whitfield voksede op i Amlwch, den nordligste by i Wales. Senere flyttede han til Sheffield i England, og begyndte at studere ingeniørvidenskab på University of Sheffield. Derefter flyttede han til Australien og arbejdede som ingeniør, inden han i 1999 flyttede permanent til Sydney.

I 2007 fik han hovedrollen i den australske actionfilm Gabriel. Whitfield blev for alvor kendt i 2010, da den populære tv-serie Spartacus: Blood and Sand fik premiere. I foråret samme år, imens filmholdet var under forberedelserne til at optage anden sæson af serien, blev Andy Whitfield ramt af kræftsygdommen Non-Hodgkins lymfom. Han begyndte straks at få behandling på en klinik i New Zealand.

18 måneder efter at Whitfield fik konstateret sygdommen, døde han 11. september 2011 i hjemmet i Sydney omgivet af sin kone. Han blev 39 år og efterlod sig ud over hustruen også to børn.

Filmografi

Eksterne henvisninger

Referencer 

Skuespillere fra Wales
Film optaget i Studios Riviera

Film optaget i Studios Riviera

Kilde 

Studios Riviera
Aage Steen

Aage Torstein Wetterland Steen (15. januar 1900 i Vadsø – 28. februar 1982 i Trondheim) var en norsk olympisk bokser. Han boksede for Sportsklubben Brage, og deltog under sommer-OL for Norge i 1920 i Antwerpen hvor han endte på en 5.-plads i vægtklassen weltervægt.

Han vandt en guldmedalje i vægtklassen letvægt under NM 1919 og en guldmedalje i vægtlassen weltervægt i 1920, 1921, 1923, 1924 og 1925. 

Aage Steen var ansat som tolder i Namsos.

Eksterne henvisninger 
 

Boksere fra Norge
Olympiske boksere fra Norge
Norgesmesterskabet i boksning 1914

Norgesmesterskabet i boksning 1914 blev arrangeret af Idrettsforeningen Ørnulf
13. december i Tivoli Cirkus, Kristiania.

Medaljevindere

Herrer 
Kongepokalen blev for første gang uddelt i boksning og blev uddelt i den letteste vægtklasse. Finn Johansen vandt pokalen i fjervægt.

Kilder 
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.
 Oslo Turnforenings Historie 1855-1930

Boksning i 1914
1914
Danmarksturneringen i atletik 2011

Danmarksturneringen i atletik 2011 eller Landsturneringen i atletik 2011 er Dansk Atletik Forbunds danske mesterskab for klubhold. 

Danmarksturneringens finale 2011 afvikledes 11. september på Skive Stadion med Skive AM som arrangør. Det blev till dobbeltsejr til Sparta Atletik for 14. år i træk, mændens sejr var den 26. i træk.

Resultatet i elitedivisionen, 2011

Mænd
  Sparta Atletik 122 p
  Aarhus 1900 91½ p
 Københavns IF 83 p
4 Skive AM 70½p
5 OA/OGF 53½p
6 Hvidovre AM 40½p

Kvinder
  Sparta Atletik 120 p
  Hvidovre AM 77 p
 Aarhus 1900 69 p
4  KIF 67½ p 
5  Amager AC 53 p
6  OA/OGF 53 p

Danske mesterskaber i atletik
Sport i 2011
Norgesmesterskabet i boksning 1912

Norgesmesterskabet i boksning 1912 blev arrangeret af Bergens Atletklub
30. november – 1. december i Turnhallen i Bergen.

Medaljevindere

Herrer

Kilder 
 Bergens Tidende 2. december 1912.
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.
 Alf Chr. Lund m.fl, Idrettsforeningen Ørnulf gjennom 50 år, 1946.

Boksning i 1912
1912
Norgesmesterskabet i boksning 1909

Norgesmesterskabet i boksing 1909 blev arrangeret 18-19. december af
Kristiania Boxeklub i Turnhallen, Kristiania.

Medaljevindere

Herrer

Kilder 
 Ørebladet 20. december 1909
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.

Boksning i 1909
1909